
Uznesenie Mestského zastupiteľstva v Novej Dubnici zo dňa 11. decembra 2025


[bookmark: _Hlk137191227]16.	Prenájom Domu smútku v Novej Dubnici súp. č. 622 a Domu smútku v m. č. Kolačín                 súp. č. 623

U z n e s e n i e  č. 90


Mestské zastupiteľstvo na základe prerokovaného materiálu

A)   s c h v a ľ u j e

		v súlade s Článkom 18 ods. 2 Zásad hospodárenia s majetkom mesta Nová Dubnica nasledovný   majetok mesta Nová Dubnica ako dočasne prebytočný majetok:
a) stavba Dom smútku, súp. č. 622, na ulici Krátkej, nachádzajúcu sa na pozemku parc. KN-C      č. 2196 - zastavaná  plocha a nádvorie o výmere 308 m², stavba a pozemok vedené Okresným úradom Ilava, katastrálnym odborom na LV č. 1000 pre k. ú. Nová Dubnica, vlastníctvo 1/1 mesto Nová Dubnica,
b) stavba Dom smútku súp. č. 623, na ulici Družobnej, nachádzajúcu sa na pozemku                        parc. KN-C č. 609/5 - zastavaná plocha a nádvorie o  výmere 275 m², stavba a pozemok vedené Okresným úradom Ilava, katastrálnym odborom na LV č. 1000 pre k. ú. Veľký Kolačín, vlastníctvo 1/1 mesto Nová Dubnica, ktoré sú vyznačené v Prílohe č. 1 a  v Prílohe č. 2 tohto uznesenia.
	Všeobecná hodnota nájomného za celý predmet nájmu podľa Znaleckého posudku                             č. 182/2025 zo dňa 24.11.2025 vypracovaného znalcom Ing. Karolom Palačikom                              je 31 802,08 € / rok nájmu, z toho: Dom smútku súp. č. 622: 10 857,91 € / rok a Dom smútku súp. č. 623: 20 944,17 € / rok nájmu.

B)   s c h v a ľ u j e

prenájom nehnuteľností uvedených v bode A/ tohto uznesenia ako prenájom podľa § 9aa ods. 2) písm. e) zákona č. 138/1991 Zb. o majetku obcí v znení neskorších predpisov ako prípad hodný osobitného zreteľa trojpätinovou väčšinou všetkých poslancov.

Zdôvodnenie prenechania majetku do nájmu podľa § 9aa ods. 2) písm. e) Zákona SNR                       č. 138/1991 Zb. o majetku obcí v znení neskorších predpisov (ako prípad hodný osobitného zreteľa):
1. 	Spoločnosť AK VISION s. r. o., uspela ako uchádzač v rámci elektronického verejného obstarávania vykonaného od 10.10.2025 do 05.11.2025 na zákazku „Prevádzkovanie a správa pohrebísk a domov smútku na území mesta Nová Dubnica“. Na základe jeho výsledku v súlade so zákonom bude s úspešným uchádzačom uzatvorená „Zmluva o poskytovaní služieb prevádzkovateľa a správcu pohrebísk a domov smútku v meste Nová Dubnica podľa § 269      ods. 2 Obchodného zákonníka č. 513/1991 Zb. v znení neskorších predpisov a zákona                           č. 131/2010  Z. z. o pohrebníctve v znení neskorších predpisov. 
2. 	Pre plnenie povinností vyplývajúcich z uvedenej zmluvy zo strany prevádzkovateľa a správcu pohrebísk je potrebné prenechať dom smútku na cintoríne v Novej Dubnici a dom smútku                   na cintoríne v m. č. Kolačín do nájmu prevádzkovateľovi na základe nájomnej zmluvy.
3.	Prenájom domov smútku prevádzkovateľovi a správcovi pohrebísk je za účelom zabezpečenia verejnoprospešných funkcií mesta vyplývajúcich zo zákona o obecnom zriadení.
4. 	Prenájom uvedeného predmetu nájmu ako prípad hodný osobitného zreteľa je v súlade s Článkom 11 ods. 3 písm. p) Zásad hospodárenia s majetkom mesta Nová Dubnica,                    a to ako nájom nebytových priestorov a stavieb (resp. ich častí) v závislosti od konkrétnych potrieb mesta (napr. na zabezpečenie chýbajúcich služieb na území mesta Nová Dubnica                        a pod.). 
5. 	Pri stanovovaní výšky nájomného je možné postupovať podľa Článku 11 ods. 7 písm. g) Zásad hospodárenia s majetkom mesta Nová Dubnica, t. z. výšku nájomného môže MsZ v Novej Dubnici schváliť nižšiu ako je všeobecná hodnota nájomného, v tomto prípade je navrhovaná v rovnakej výške aká bola na tento účel schválená v predchádzajúcom období. 
6.	Zásady hospodárenia s majetkom mesta Nová Dubnica sú verejne dostupné na webstránke mesta 	Nová Dubnica www.novadubnica.eu: 
https://www.novadubnica.eu/zasady-hospodarenia-s-majetkom-mesta-nova-dubnica-uplne-znenie.

C)   s c h v a ľ u j e

prenájom podľa § 9aa ods. 2) písm. e) zákona č. 138/1991 Zb. o majetku obcí v znení neskorších predpisov nehnuteľností uvedených v bode A/ tohto uznesenia spoločnosti AK VISION s. r. o., Hlavná ulica 487/37, 018 64 Košeca, IČO: 54 356 032,  
	za podmienok:
1. Výška nájomného: 500,00 € / rok za celý predmet nájmu  (v súlade s Článkom 11. ods. 7     	písm. g) a Článkom 12 ods. 11 Zásad hospodárenia s majetkom mesta Nová Dubnica).  
2. Služby a dodávka energií: náklady za spotrebovanú elektrinu bude uhrádzať nájomca                         na základe faktúr vystavených prenajímateľom a náklady za spotrebovanú pitnú vodu bude znášať prenajímateľ v súlade so Zmluvou o poskytovaní služieb prevádzkovateľa a správcu pohrebísk a domov smútku v meste Nová Dubnica. 
3. Doba nájmu:  neurčitá  od 01.01.2026. 
4. Skončenie nájmu:  výpovedná lehota 3-mesačná,              
5. Zmeny na nehnuteľnosti: nájomca je oprávnený vykonávať zmeny na nehnuteľnosti (stavebné práce, terénne úpravy) len s predchádzajúcim písomným súhlasom prenajímateľa.
6.	Prenechanie do podnájmu: nájomca je oprávnený dať prenajatú nehnuteľnosť do podnájmu tretej osobe len s predchádzajúcim písomným súhlasom prenajímateľa. 
7. 	Ďalšie povinnosti nájomcu ako prevádzkovateľa v rámci správy a údržby domov smútku                       v súlade so Zmluvou o poskytovaní služieb prevádzkovateľa a správcu pohrebísk a domov smútku v meste Nová Dubnica.    
     8. 	Ostatné zmluvou neupravené práva a povinnosti strán sa riadia príslušnými ustanoveniami Občianskeho zákonníka.                                                                                                          





Ing. Peter  Marušinec
         primátor	


Za správnosť: Ing. Katarína Strečanská
                        vedúca organizačno - správneho oddelenia 

